
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1751 


26 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής με αμοιβή εργασίας, των 


υπαλλήλων της Κεντρικής Υπηρεσίας του Υπουρ¬ 
γείου Εσωτερικών, Δημόσιας Διοίκησης και Αποκέ¬ 
ντρωσης, για το β' εξάμηνο του 2003. 1 

Συγκρότηση Επιτροπής στο Υπουργείο Εσωτερικών, 

Δημόσιας Διοίκησης και Αποκέντρωσης. 2 

Πολιτογράφηση Ομογενών Αλλοδαπών ΓΚΑΡΑΜΠΕ- 
ΤΙΑΝ ΠΑΥΛΟΥ - ΧΡΙΣΤΙΑΝΟΥ του ΑΛΕΞΑΝΔΡΟΥ - 

ΙΑΚΩΒΟΥ κ.λ.π. 3 

Πολιτογράφηση Αλλογενών Αλλοδαπών ΦΑΡΕΛ ΓΟΥ- 

ΪΛΟΜΙΝΑ ΜΕΡΙ του ΓΟΥΪΛΙΑΜ κ.λ.π. 4 

Πολιτογράφηση του Αλλογενούς Αλλοδαπού 
ΧΟΥΣΣΕΪΝ ΜΩΧΑΜΕΝΤ - ΓΕΩΡΓΙΟΥ του 

ΧΟΥΣΣΕΪΝ. 5 

Ανάκληση Απόφασης Πολιτογράφησης του Ομογε¬ 
νούς Αλλοδαπού ΚΑΡΑΟΛΗ ΘΕΟΔΟΥΛΟΥ του 

ΧΡΙΣΤΟΔΟΥΛΟΥ. 6 

Καθορισμός ποσών και λοιπών όρων χορήγησης ατό¬ 
κων δανείων αποκλειστικά από κεφάλαια του 


Ο.Ε.Κ. για επισκευή κατοικίας, για δικαιούχους των 
περιοχών του Ν. Λευκάδας, των Δήμων Κεκροπίας 
και Ανακτορίου του Ν. Αιτωλοακαρνανίας και του 
Δήμου Πρεβέζηςτου Ν. Πρεβέζης που επλήγησαν 

από το σεισμό της 14-8-2003. 7 

Καθορισμός ποσών και λοιπών όρων χορήγησης ατό¬ 
κων δανείων αποκλειστικά από κεφάλαια του 
Ο.Ε.Κ. για αγορά ή ανέγερση κατοικίας, για δικαι¬ 
ούχους των περιοχώντου Ν. Λευκάδας, των Δήμων 
Κεκροπίας και Ανακτορίου του Ν. Αιτωλοακαρνα¬ 


νίας και του Δήμου Πρεβέζηςτου Ν. Πρεβέζης που 

επλήγησαν από το σεισμό της 14-8-2003. 8 

Ανάθεση έργων στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 9 

Επέκταση τοπικής αρμοδιότητας Αστυνομικού Τμήμα- 
τος Κουφαλίων της Διεύθυνσης Αστυνομίας Θεσ¬ 
σαλονίκης. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Τ/9803/5.9.2003 Κοινή 
Υπουργική Απόφαση. 11 


Διόρθωση Σφάλματος στις 3835/22.9.03, 3802/ 
22.9.2003,3801/22.9.2003.3800/23.9.2003 και 3806/ 
22.9.2003 Κοινές Υπουργικές Αποφάσεις. 12 


ΑΠΟΦΑΣΕΙ Σ 

Αριθ. 2/54621/0022 (1) 

Καθιέρωση υπερωριακής με αμοιβή εργασίας, των υπαλ- 
λήλωντης Κεντρικής Υπηρεσίας του Υπουργείου Εσω¬ 
τερικών, Δημόσιας Διοίκησης και Αποκέντρωσης, για 
το β' εξάμηνο του 2003. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 29Α του Ν. 1558/1985, όπως 
συμπληρώθηκε με το άρθρο 27 του Ν.2081/1992 καιαντι- 
καταστάθηκε με το άρθρο 1 του Ν.2469/1997. 

2. Τις διατάξεις του άρθρου 18 του Ν.2470/1997 «Ανα¬ 
μόρφωση μισθολογίου του προσωπικού της Δημόσιας Δι¬ 
οίκησης και άλλες συναφείς διατάξεις, όπως αντικατα- 
στάθηκε με το άρθρο 15 του Ν.2592/1998. 

3. Τις 2030771/4262/0022/24.4.1997, 2090440/12741/ 
0022/23.12.1997,2022941 /2297/0022/7.4.1998 και 2050742/ 
5390/0022/28.7.1998 εγκυκλίους του Γενικού Λογιστηρίου 
του Κράτους. 

4. Το γεγονός ότι υπάρχει ανάγκη απασχόλησης πέραν 
του κανονικού ωραρίου για τους υπαλλήλους της Κεντρι¬ 
κής Υπηρεσίας του Υπουργείου Εσωτερικών, Δημόσιας 
Διοίκησης & Αποκέντρωσης, για την αντιμετώπιση των 
παρακάτω εργασιών: 

• Σύνταξη νέου Κώδικα Ελληνικής Ιθαγένειας. 

• Απογραφή ομογενών από χώρες της τέως Σοβιετικής 
Ένωσης. 

• Δημιουργία Εθνικού Δημοτολογίου. 

• Έκδοση όλων των εκκρεμών αδειών αλλοδαπών. 

• Τροποποίηση υφιστάμενου νομικού πλαισίου και 
απλούστευση διαδικασιών αναφορικά με την έκδοση 
αδειών διαμονής. 

• Ρύθμιση θεμάτων εισόδου αλλοδαπών αθλητών, συνο- 

δών και λοιπών εργαζομένων εν όψει των Ολυμπιακών 
Αγώνων 2004. 

• Συντονισμός συναρμόδιων φορέων (Περιφέρειες, 
Δ/νσεις εργασίας Ν.Α., ΟΤΑ α' βαθμού) για την επίσπευση 
έκδοσης αδειών διαμονής. 

• Εξέταση περίπου 15.000 αιτήσεων αλλοδαπών για 
άδειες διαμονής για ανθρωπιστικούς λόγους. 

• Έκδοση των προβλεπόμενων από τον Ν.. 2910/2001 
Κ.Υ.Α. & Π.Δ. 

• Σύνταξη νέου Δημοτικού και Κοινοτικού Κώδικα (κατ’ 
εξουσιοδότηση του άρθρου 9του Ν. 3146/2003). 

• Σύνταξη νέου υπαλληλικού κώδικα των ΟΤΑ α' βαθ¬ 
μού. 

• Προώθηση της διαδικασίας μεταβίβασης των λιμενι¬ 
κών ταμείων στους ΟΤΑ. 

• Προώθηση της διαδικασίας μεταβίβασης των Κέ¬ 
ντρων Φροντίδας Οικογένειας (ΚΕΦΟ) από το Υπουργείο 
Υγείας & Πρόνοιας στους ΟΤΑ α' βαθμού (Ν. 3106/2003). 

• Επίσπευση διαδικασιών για την άμεση λειτουργία της 
Δημοτικής Αστυνομίας στους Ολυμπιακούς Δήμους και 
Πόλεις εν όψει των Ολυμπιακών Αγώνων 2004. 

• Επίσπευση υλοποίησης του ολοκληρωμένου Προ¬ 
γράμματος Δράσης για την Κοινωνική Ένταξη των Ελλή¬ 
νων Τσιγγάνων (εξέταση περίπου 5000 αιτήσεων δανεί¬ 
ων, έκδοση αποφάσεων, κ.λπ.). 

• Συμβασιοποίηση όλων των έργων του Επιχειρησια¬ 
κού Προγράμματος Κοινωνία της Πληροφορίας και έναρ¬ 
ξη διαδικασίας πληρωμών μέσω υπολόγων (έλεγχος λο¬ 
γαριασμών, τιμολογίων και λοιπών παραστατικών). 

• Σύνταξη Επιχειρησιακού προγράμματος για συμπρά¬ 
ξεις Δήμων και ιδιωτικού τομέα. 

• Αξιολόγηση μελετών που έχουν υποβληθεί από τους 
Δήμους στο Πρόγραμμα «Διαμόρφωση αυλών σχολικών 
κτιρίων». 

• Συγκέντρωση, επεξεργασία, ηλεκτρονική καταχώρη- 
ση και παρακολούθηση των ισχυουσών αποφάσεων κα¬ 
θορισμού διοικητικών ορίων. 

• Θεώρηση μεγάλου αριθμού έργων διαχείρισης απορ¬ 
ριμμάτων στους Δήμους με υψηλό ρυθμό χρηματοδότη¬ 
σης. 

• Θεώρηση μελετών έργων Γ Κ.Π.Σ. 

• Έγκριση Ανακεφαλαιωτικών Πινάκων Ολυμπιακών 
Έργων στους Δήμους εν όψει των Ολυμπιακών Αγώνων 
2004. 

• Απογραφή του μη αναλώσιμου υλικού και κάθε άλλου 
περιουσιακού στοιχείου του Υπουργείου, καθώς και ενη¬ 
μέρωση των βιβλίων και εκκαθάριση των Αρχείων και απο¬ 
θηκών του Υπουργείου. 

• Αναβάθμιση της βιβλιοθήκης με ενημέρωση των κω¬ 
δικών, τακτοποίηση βιβλίων, βιβλιοδέτηση και ηλεκτρονι¬ 
κή καταχώρηση σε πρόγραμμα ΑΘΘΕ33. 

• Μηχανογράφηση διοικητικών διαδικασιών, μισθοδο¬ 
σίας και λοιπών απολαβών και αποζημιώσεων όλου του 
προσωπικού της Κεντρικής Υπηρεσίας. 

• Κατάρτιση Μητρώου Προμηθευτών. 

• Επιτάχυνση διαδικασιών ελέγχου και προώθησης 
στην ΥΔΕ τιμολογίων που εκκρεμούν για εξόφληση. 

• Εκτέλεση διαδικαστικών ενεργειών για την εγγραφή 
μέσω ΥΔΕ και ΓΛΚ των απαιτούμενων προβλέψεων θέσε¬ 
ων και πιστώσεων στον προϋπολογισμό του ΥΠΕΣΔΔΑ, 
για την ολοκλήρωση διορισμών υπαλλήλων διαφόρων ει¬ 
δικοτήτων, καθώς και μετατάξεων από φορείς του Δημο¬ 
σίου και ΟΤΑ στις Ν.Α. 


• Παρακολούθηση και εκτέλεση του προϋπολογισμού 
του Υπουργείου μας. 

5. Το γεγονός ότι απάτην απόφαση αυτή προκαλείται δα¬ 
πάνη τριακοσίων χιλιάδων (300.000,00) Ευρώ, περίπου σε 
βάρος του Κρατικού Προϋπολογισμού του οικονομικού 
έτους 2003, η οποία θα αντιμετωπισθεί από τις εγγεγραμ¬ 
μένες πιστώσεις στον ΚΑΕ 0511 του Ειδικού Φορέα 07-110. 

6. Την 2/80345/0004/8.11.1999 κοινή απόφαση για «με¬ 
ταβίβαση εξουσίας υπογραφής», σύμφωνα με το άρθρο 
7, παρ. 1 του Ν. 1943/1991, αποφασίζουμε: 

Καθιερώνουμε υπερωριακή με αμοιβή εργασία, μέχρι 
διακόσιες (200) ώρες συνολικά ανά υπάλληλο, για το β' 
εξάμηνο του 2003, για τριακόσιους (300) μονίμους υπάλ¬ 
ληλους της Κεντρικής Υπηρεσίας. 

Η κατανομή των ανωτέρω ωρών στους υπαλλήλους θα 
γίνει με απόφαση της Δ/ντριας Διοίκησης του ΥΠΕΣΔΔΑ 
στην οποία θα περιγράφεται και το συγκεκριμένο αντικεί¬ 
μενο των εργασιών που θα εκτελεσθούν. 

Η Δ/ντρια Διοίκησης είναι επίσης υπεύθυνη για τον 
έλεγχο πραγματοποίησης υπερωριακής απασχόλη¬ 
σης, καθώς και για την βεβαίωση της εκτέλεσης των 
αντίστοιχων εργασιών. Η βεβαίωση αυτή αποτελεί 
προϋπόθεση για την καταβολή της υπερωριακής απο¬ 
ζημίωσης. 

Στην ανωτέρω υπερωριακή εργασία, η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και αποσπασμένοι στην Κεντρική Υπηρεσία του 
Υπουργείου υπάλληλοι. 

Η απόφαση αυτή, η ισχύς της οποίας αρχίζει ένα μήνα 
πριν τη δημοσίευση στην Εφημερίδα της Κυβερνήσεως, 
να δημοσιευθεί στην Εφημερίδα της Κυβερνήσεως. 

Αθήνα, 19 Νοεμβρίου 2003 
Οι Γ ενικοί Γ ραμματείς 

Δημοσιονομικής Υπ. Εσωτερικών, Δημόσιας 

Πολιτικής Υπουργείου Διοίκησης και Αποκέντρωσης 

Οικονομίας και Οικονομικών 

ΙΩΑΝΝΗΣ ΚΟΥΣΟΥΛΑΚΟΣ ΒΑΣΙΛΕΙΟΣ ΒΑΛΑΣΟ Π ΟΥΔΟΣ 
-♦- 

Αριθ. 50991 (2) 

Συγκρότηση Επιτροπής στο Υπουργείο Εσωτερικών, 
Δημόσιας Διοίκησης και Αποκέντρωσης. 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των άρθρων 2 και 4 του Ν. 2672/1998 
(ΦΕΚ 290 Α') «Οικονομικοί πόροι της Νομαρχιακής Αυτο¬ 
διοίκησης και άλλες διατάξεις». 

2. Τις διατάξεις του άρθρου 18 παράγραφος 18 του 
Ν.2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

3. Την ανάγκη συγκρότησης επιτροπής για την εξέταση 
προβλημάτων αναφορικά με την καταβολή από τις Νο¬ 
μαρχιακές Αυτοδιοικήσεις και τα Νομαρχιακά Διαμερί¬ 
σματα της χώρας, των βοηθημάτων υγειονομικής περί¬ 
θαλψης και των επιδομάτων κοινωνικής πρόνοιας. 

4. Το 2/47007/0020/19.8.2003 έγγραφο του Υπουργείου 
Οικονομίας και Οικονομικών - Γ ενικό Λογιστήριο του Κρά¬ 
τους. 

5. Το Π3α/Φ.29/Γ.Π.οικ. 108986/6.11.2003 έγγραφο του 
Υπουργείου Υγείας και Πρόνοιας. 

6. Το 954/3.11.2003 έγγραφο της ΕΝΑΕ. 

7. Το γεγονός ότι από τις διατάξεις της παρούσας από¬ 
φασης, προκαλείται δαπάνη σε βάρος του κρατικού προ¬ 
ϋπολογισμού, η οποία θα καθοριστεί με άλλη απόφαση 
των αρμοδίων Υπουργών, αποφασίζουμε: 

1. Συγκροτούμε στο Υπουργείο Εσωτερικών, Δημόσιας 
Διοίκησης και Αποκέντρωσης, επιτροπή αποτελούμενη 
από τους: 

α) Κωνσταντίνο Θεοδωρόπουλο, Διευθυντή στη Διεύ¬ 
θυνση Οικονομικών ΟΤΑ του ΥΠΕΣΔΔΑ, ως συντονιστή 
αυτής, αναπληρούμενο από τον Γεώργιο Δέδε, προϊστά¬ 
μενο του Τμήματος Οικονομικής Διοίκησης ΟΤΑτης Διεύ¬ 
θυνσης Οικονομικών ΟΤΑτου ΥΠΕΣΔΔΑ 

β) Χρήστο Ντζιούνη, προϊστάμενο του Β'Τμήματος της 
Διεύθυνσης Προϋπολογισμού του Υπουργείου Οικονο¬ 
μίας και Οικονομικών, αναπληρούμενο από τον Αθανάσιο 
Γλύκο, υπάλληλο της ίδιας Διεύθυνσης και του ίδιου 
Υπουργείου. 

γ) Παρασκευή Μανθοπούλου, προϊσταμένη του Α' Τμή¬ 
ματος της Διεύθυνσης Προστασίας ΑΜΕΑ του Υπουργεί¬ 
ου Υγείας και Πρόνοιας, αναπληρούμενη από την Πανα¬ 
γιώτα Μάνου, υπάλληλο της ίδιας Διεύθυνσης καιτου ίδι¬ 
ου Υπουργείου. 

δ) Ιωάννη Μίχα, Αντιπρόεδρο της ΕΝΑΕ, αναπληρούμε¬ 
νο από την Σταυρούλα Δήμου, νομαρχιακό σύμβουλο Δυ¬ 
τικής Αττικής. 

2. Έργο της επιτροπής είναι η εξέταση προβλημάτων 
αναφορικά με την καταβολή από τις Νομαρχιακές Αυτο¬ 
διοικήσεις και τα Νομαρχιακά Διαμερίσματα της χώρας, 
των βοηθημάτων υγειονομικής περίθαλψης και των επι¬ 
δομάτων κοινωνικής πρόνοιας. 

3. Η γραμματειακή υποστήριξη της επιτροπής γίνεται 
από τους: 

α) Αγγελική Αραβαντινού, υπάλληλο κλάδου ΠΕ Διοικη¬ 
τικού με Γ βαθμό, της Διεύθυνσης Οικονομικών ΟΤΑτου 
ΥΠΕΣΔΔΑ. 

β) Γεώργιο Στεφανάκη, υπάλληλο κλάδου ΠΕ Διοικητι¬ 
κού με Β' βαθμό της Διεύθυνσης Οικονομικών ΟΤΑ του 
ΥΠΕΣΔΔΑ. 

4. Η λειτουργία της επιτροπής θα διαρκέσειτρεις (3) μή¬ 
νες (Νοέμβριος - Δεκέμβριος 2003 και Ιανουάριος 2004). 

5. Για την αμοιβή των μελών της επιτροπής εφαρμόζο¬ 
νται οι διατάξεις της παραγράφου 18 του άρθρου 18 του 
Ν.2503/1997. 

6. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 18 Νοεμβρίου 2003 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

(3) 

Πολιτογράφηση Ομογενών Αλλοδαπών ΓΚΑΡΑΜΠΕΤΙΑΝ 
ΠΑΥΛΟΥ - ΧΡΙΣΤΙΑΝΟΥ του ΑΛΕΞΑΝΔΡΟΥ - ΙΑΚΩΒΟΥ 
κ.λ.π. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 41860/24124/2002/31.10.2003 απόφαση 
του Υφυπουργού Εσωτερικών Δημ. Διοίκησης & 


Αποκ/σης, γίνεται δεκτή η από 8.8.2000 αίτηση πολιτο¬ 
γράφησης του ομογενούς αλλοδαπού ΓΚΑΡΑΜΠΕΤΙΑΝ 
ΠΑΥΛΟΥ - ΧΡΙΣΤΙΑΝΟΥ του ΑΛΕΞΑΝΔΡΟΥ - ΙΑΚΩΒΟΥ, 
για την απόκτηση της Ελληνικής ιθαγένειας. 

2. -ΜετηνΦ. 54110/15837/30.9.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 1.11.1996 αίτηση πολιτογράφησης της 
ομογενούς αλλοδαπής ΠΟΛΥΒΙΟΥ ΗΡΟΥΛΑΣ του ΑΝ- 
ΔΡΕΑ, για την απόκτηση της Ελληνικής ιθαγένειας. 

3. - Με την Φ. 65850/19986/30.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 4.9.1998 αίτηση πολιτογράφησης του 
ομογενούς αλλοδαπού ΓΙΑΝΝΑΠΠΗ ΧΑΡΑΛΑΜΠΟΥ του 
ΧΡΙΣΤΟΥ, για την απόκτηση της Ελληνικής ιθαγένειας. 

4. - ΜετιςΦ. 79718/16181/31.10.2003ταυτάριθμες απο¬ 
φάσεις του Υφυπουργού Εσωτερικών Δημ. Διοίκησης & 
Αποκ/σης, γίνονται δεκτές οι από 9.11.1999 και 
28.10.1999 αντίστοιχα αιτήσεις πολιτογράφησης των 
ομογενών αλλοδαπών: 

α) ΚΑΡΑΜΑΝΟΥ ΠΕΡΕΖ ΒΑΣΙΛΕΙΟΥ του ΓΕΩΡΓΙΟΥ, 

β) ΚΑΡΑΜΑΝΟΣ ΓΚΟΜΕΖ ΑΙΚΑΤΕΡΙΝΗΣ ΕΛΕΝΗΣ του 
ΒΑΣΙΛΕΙΟΥ, 

γ) ΚΑΡΑΜΑΝΟΥ ΓΚΟΜΕΖ ΒΑΣΙΛΕΙΟΥ ΣΤΑΥΡΟΥ του 
ΒΑΣΙΛΕΙΟΥ και 

δ) ΚΑΡΑΜΑΝΟΥ ΓΚΟΜΕΖ ΚΩΝΣΤΑΝΤΙΝΟΥ ΓΕΩΡΓΙΟΥ 
του ΒΑΣΙΛΕΙΟΥ, για την απόκτηση της Ελληνικής ιθαγέ¬ 
νειας. 

5. - Μετην Φ. 82233/9179/31.10.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 20.12.1999 αίτηση πολιτογράφησης του 
ομογενούς αλλοδαπού ΜΠΟΥΡΛΑΚΟΥ ΠΑΝΑΓΙΩΤΗ του 
ΚΥΡΙΤΣΑ, για την απόκτηση της Ελληνικής ιθαγένειας. 

6. - Με την Φ. 98715/20848/29.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 16.2.2003 αίτηση πολιτογράφησης του 
ομογενούς αλλοδαπού ΑΧΙΛΛΕΩΣ ΑΝΔΡΕΑτου ΓΕΩΡΓΙ¬ 
ΟΥ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠ ΑΔΗ ΜΑΣ 
-♦- 

(4) 

Πολιτογράφηση Αλλογενών Αλλοδαπών ΦΑΡΕΛ ΓΟΥΙ- 
ΛΟΜΙΝΑ ΜΕΡΙτου ΓΟΥΪΛΙΑΜ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 31688/19405/30.10.2003 απόφαση του 
Υφυπουργού Εσωτερικών / Δημ. Διοίκησης & Αποκ/σης, 
γίνεται δεκτή η από 10.2.1993 αίτηση πολιτογράφησης 
της αλλογενούς αλλοδαπής ΦΑΡΕΛ ΓΟΥΙΛΟΜΙΝΑ ΜΕΡΙ 
του ΓΟΥΪΛΙΑΜ, για την απόκτηση της Ελληνικής ιθαγένει¬ 
ας. 

2. ΜετηνΦ. 32135/16099/3.10.2003 απόφασητου Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 5.4.1993 αίτηση πολιτογράφησης της αλ¬ 
λογενούς αλλοδαπής ΚΡΑΜΑΡ ΛΙΟΥΝΤΜΙΛΑ του ΠΕ¬ 
ΤΡΟΥ ΧΑΡΤΑΒΛΙΟΥΚ, για την απόκτηση της Ελληνικής 
ιθαγένειας. 

3. Με την Φ. 37970/20792/23.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 21.1.1994 αίτηση πολιτογράφησης του 

αλλογενούς αλλοδαπού ΣΑΜΠΙ ΝΤΑΛΙΠ του ΜΟΧΑΝ 
ΣΙΝΧ, για την απόκτηση της Ελληνικής ιθαγένειας. 

4. Με την Φ. 48877/18326/21.10.2003 απόφαση του 
Υφυπουργού ΕσωτερικώνΔημ. Διοίκησης & Αποκ/σης, γί¬ 
νεται δεκτή η από 19.1.1996 αίτηση πολιτογράφησης της 
αλλογενούς αλλοδαπής ΤΡΙΑΝΤΑΦΥΛΛΟΒΑ ΣΒΕΤΛΑΝΑ 
συζ. ΓΕΩΡΓΙΟΥ, για την απόκτηση της Ελληνικής ιθαγέ¬ 
νειας. 

5. Με την Φ. 59255/18664/16.9.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 18.9.1997 αίτηση πολιτογράφησης της 
αλλογενούς αλλοδαπής ΕΡΜΟΛΟΒΑ ΟΛΓΑΣ συζ. ΜΙ¬ 
ΧΑΗΛ, για την απόκτηση της Ελληνικής ιθαγένειας. 

6. - Με την. Φ. 73387/21029/30.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 7.9.1999 αίτηση πολιτογράφησης του 
αλλογενούς αλλοδαπού ΠΕΝΤΟ ΒΙΤΣΕΝΤΣΙΟΥ του ΑΛ- 
ΦΟΝΣ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

(5) 

Πολιτογράφηση του Αλλογενούς Αλλοδαπού ΧΟΥΣΣΕΙΝ 
ΜΩΧΑΜΕΝΤ- ΓΕΩΡΓΙΟΥ του ΧΟΥΣΣΕΪΝ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την. Φ. 33304/20594/31.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, 
α) γίνεται δεκτή η από 14.7.1993 αίτηση πολιτογράφη¬ 
σης του αλλογενούς αλλοδαπού ΧΟΥΣΣΕΙΝ ΜΩΧΑΜΕ¬ 
ΝΤ - ΓΕΩΡΓΙΟΥ του ΧΟΥΣΣΕΙΝ, για την απόκτηση της 
Ελληνικής ιθαγένειας και β) εγκρίνεται η αλλαγή του 
επωνύμου του από «ΧΟΥΣΣΕΙΝ» σε «ΧΟΥΣΙΑΔΗΣ» και 
του κυρίου ονόματος του από «ΜΩΧΑΜΕΝΤ-ΓΕΩΡ- 
ΓΙΟΣ» σε «ΓΕΩΡΓΙΟΣ». 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

( 6 ) 

Ανάκληση Απόφασης Πολιτογράφησης του Ομογενούς 
Αλλοδαπού ΚΑΡΑΟΛΗ ΘΕΟΔΟΥΛΟΥ του ΧΡΙΣΤΟ¬ 
ΔΟΥΛΟΥ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 47329/17339/17.11.2003 απόφαση του Υφυ¬ 
πουργού εσωτερικών Δημ. Διοίκησης και Αποκ/σης, ανα¬ 
καλείται η Φ. 47329/5000/30.4.1997 όμοια απόφαση που 
αφορούσε την πολιτογράφηση του ομογενούς αλλοδα¬ 
πού ΚΑΡΑΟΛΗ ΘΕΟΔΟΥΛΟΥ του ΧΡΙΣΤΟΔΟΥΛΟΥ που 
δημοσιεύθηκε στο ΦΕΚ 409/21.5.1997 (τεύχος Β') γιατί 
παρήλθε η προθεσμία του ενός έτους από την ημερομη¬ 
νία δημοσίευσής της ως άνω Υπουργικής απόφασης χω¬ 
ρίς ο ανωτέρω να παρουσιασθεί για να δώσει τον όρκο 
Έλληνα πολίτη σύμφωνα με το άρθροθπαρ. Ι,του Κ.Ε.Ι. 
όπως τροποποιήθηκε με το άρθρο 4του Ν. 1438/84. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 


Αριθ. 50629 (7) 

Καθορισμός ποσών και λοιπών όρων χορήγησης ατόκων 
δανείων αποκλειστικά από κεφάλαια του Ο.Ε.Κ. για 
επισκευή κατοικίας, για δικαιούχουςτωνπεριοχώντου 
Ν. Λευκάδας, των Δήμων Κεκροπίας και Ανακτορίου 
του Ν. Αιτωλοακαρνανίας και του Δήμου Πρεβέζης 
του Ν. Πρεβέζης που επλήγησαν από το σεισμό της 
14.8.2003. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας» (ΦΕΚ 195 
Α’). 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπάτου Ο.Ε.Κ.» (ΦΕΚ661 
Β'/1971). 

3. Τις διατάξεις της παραγράφου 6 του άρθρου 37 του 
Ν. 2224/94 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό Νομικών Προσώπων και άλλες διατά¬ 
ξεις» (ΦΕΚ 112 Α’) όπως συμπληρώθηκε με την παράγρα¬ 
φο 3 του άρθρου 11 του Ν.2736/1999 «Στεγαστικά Προ¬ 
γράμματα Οργανισμού Εργατικής Κατοικίας (Ο.Ε.Κ.) και 
άλλες διατάξεις.» (ΦΕΚ 172 Α’). 

4. Τις διατάξεις της παραγράφου 10 του άρθρου 37 του 
Ν. 2224/94 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό Νομικών Προσώπων και άλλες διατά¬ 
ξεις» (ΦΕΚ 112 Α’). 

5. Τις διατάξεις της παραγράφου 2 του άρθρου 14 του 
Ν. 2819/2000 «Ίδρυση Εταιρείας «Ολυμπιακό Χωριό 2004 
ΑΈ.» προστασία Ολυμπιακών Συμβόλων και Σημάτων και 
άλλες διατάξεις» (ΦΕΚ 84 Α’). 

6. Την 50485/29.9.2003 απόφαση του Υφυπουργού Ερ¬ 
γασίας και Κοινωνικών Ασφαλίσεων «περί υποβολής αιτή¬ 
σεων για δάνεια επισκευής υπάρχουσας κατοικίας από δι¬ 
καιούχους του Ο.Ε.Κ., κατοίκους των σεισμοπλήκτων πε¬ 
ριοχών του Ν. Λευκάδας, των Δήμων Κεκροπίας και 
Ανακτορίου του Ν. Αιτωλοακαρνανίας καιτου Δήμου Πρε¬ 
βέζης του Ν. Πρεβέζης». 

7. Το 30272/5465 από 15 Σεπτεμβρίου 2003 έγγραφο 
του Ο.Ε.Κ.. με το οποίο μας υπέβαλε απόσπασμα πρακτι¬ 
κού της 34/11.9.2003 συνεδριάσεως του Διοικητικού του 
Συμβουλίου. 

8. Τις διατάξεις του άρθρου 29Ατου Ν. 1558/1985 (ΦΕΚ 
137 Α’) που προστέθηκε με το άρθρο 27 του Ν. 2081/1992 
(ΦΕΚ 154 Α’) την παράγραφο 2 του άρθρου 1 του Ν. 
2469/1997 (ΦΕΚ 38 Α’) και το γεγονός ότι από τις διατά¬ 
ξεις της απόφασης αυτής προκαλείται απροσδιόριστη 
δαπάνη σε βάρος του προϋπολογισμού του ΟΕΚ (ΚΑΕ 
6213 Α) χωρίς κρατική επιχορήγηση. 

9. Τη διάταξη του άρθρου 22 του Ν. 2362/1995 «περί Δη¬ 
μοσίου Λογιστικού Ελέγχου των δαπανών του κράτους 
και άλλες διατάξεις» (ΦΕΚ 247 Α’). 

10. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ- 

γούς Εργασίας και Κοινωνικών Ασφαλίσεων» (ΦΕΚ 1485 
Β’). 

11. Την 1065956/863/Α0006/15.7.2003 Κ.Α. του Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ 985 Β’). 

12. Το Π.Δ. 81/21.3.2002 «Συγχώνευση των Υπουργείων 
Εθνικής Οικονομίας και Οικονομικών στο «Υπουργείο Οι¬ 
κονομίας και Οικονομικών» (ΦΕΚ 57 Α’), αποφασίζουμε: 

1. Καθορίζουμε τα ποσά των δανείων αποκλειστικά από 
κεφάλαια του Ο. Ε. Κ. για επισκευή κατοικίας που θα χο¬ 
ρηγηθούν σε δικαιούχους του Ο. Ε. Κ. κατοίκων των πε¬ 
ριοχών του Ν. Λευκάδας, των Δήμων Κεκροπίας και Ανα- 
κτορίου του Ν. Αιτωλοακαρνανίας και του Δήμου Πρεβέ- 
ζης του Ν. Πρεβέζης, που επλήγησαν από το σεισμό της 
14ης Αυγούστου 2003 και η κατοικία τους χαρακτηρίστη¬ 
κε από τις αρμόδιες Επιτροπές του ΥΠΕΧΩΔΕ ακατάλλη¬ 
λη επισκευάσιμη (κίτρινη) ή επισκευάσιμη (πράσινη), ανά¬ 
λογα με τις ζημιές που υπέστησαν οι κατοικίες από το σει¬ 
σμό, καθώς και τους λοιπούς όρους όπως παρακάτω: 

Α. Ποσά δανείων για επισκευή κατοικίας η οποία χαρα¬ 
κτηρίστηκε προσωρινά ακατάλληλη - επισκευάσιμη (κί¬ 
τρινη) 

α) Εκατόν σαράντα (140) € ανά τ.μ. στις περιπτώσεις 
που οι κατοικίες έχουν υποστεί σοβαρές ζημιές στο Φέ- 
ροντα Οργανισμό και σοβαρές ρηγματώσεις στην τοιχο¬ 
ποιία (χιαστί διαμπερείς ρηγματώσεις στην τοιχοποιία). 

β) Εκατόν είκοσι (120) € ανά τ.μ στις περιπτώσεις όπου 
οι κατοικίες έχουν υποστεί σοβαρές ρηγματώσεις στην 
τοιχοποιία (χιαστί διαμπερείς ρηγματώσεις, σοβαρές 
αποκολλήσεις από τον Φέροντα Οργανισμό). 

γ) Εκατό (100) € ανά τ.μ στις περιπτώσεις όπου οι κα¬ 
τοικίες έχουν υποστεί ελαφρές ρηγματώσεις στην τοιχο¬ 
ποιία, δηλαδή απλές τριχοειδείς ρηγματώσεις στην τοι¬ 
χοποιία και αποκολλήσεις τοιχοποιίας από τον Φέροντα 
Οργανισμό. 

Σε περίπτωση που πέραν των άνω βλαβών που υπέστη¬ 
σαν οι κατοικίες, έχουν υποστεί σοβαρές βλάβες και οι 
στέγες αυτών, τα ανωτέρω ποσά προσαυξάνονται κατά 
τριάντα (30) € για κάθε τ.μ. της στέγης. 

Β. Ποσά δανείων για επισκευή κατοικίας, η οποία χαρα¬ 
κτηρίστηκε επισκευάσιμη (πράσινη) και στην έκθεση αυ¬ 
τοψίας των αρμοδίων Επιτροπών του ΥΠΕΧΩΔΕ, έχει ση¬ 
μειωθεί ότι παρουσιάζονται ρηγματώσεις στην τοιχοποιία 
της κατοικίας. 

Εξήντα (60) € ανά τ.μ εφόσον μετά από αυτοψία Επι¬ 
τροπής των αρμοδίων Τεχνικών Υπηρεσιών του Ο.Ε.Κ. 
διαπιστώνεται ότι οι ρηγματώσεις παρουσιάζονται στο 
πάνω από το 50% της επιφάνειας της τοιχοποιίας. 

Τα ανωτέρω ποσά είναι συμπληρωματικά και χορηγού¬ 
νται πέραν από αυτά που θα δοθούν μέσω των Τ.Α.Σ., 
αφορούν δε την μετά τον Φέροντα Οργανισμό και τηντοι- 
χοποιία αποκατάσταση της οικοδομής. 

2. Για όλες τις περιπτώσεις το δάνειο θα χορηγείται ανε¬ 
ξάρτητα από το χρόνο έκδοσης της οικοδομικής αδείας 
και το ποσό του δανείου θα υπολογίζεται με βάση το εμ¬ 
βαδόν της επισκευαζόμενης κατοικίας και μέχρι εμβαδού 
120 τ.μ. 

Ο προσδιορισμός του ύψους του ποσού του χορηγού¬ 
μενου δανείου, όπως παραπάνω καθορίζεται ανάλογα με 
τις ζημιές που έχουν υποστεί οι κατοικίες, θα γίνεται με 


βάση την αυτοψία που θα διενεργείται από τις αρμόδιες 
Τεχνικές Υπηρεσίες του Ο.Ε.Κ. για τη διαπίστωση τους. 

3. Το ποσό του δανείου θα χορηγείται σε 2 δόσεις ως 
εξής: 

α. Με την υπογραφή της δανειακής σύμβασης θα χορη¬ 
γείται το 60%του όλου ποσού. 

β. Με την πρόοδο των εργασιών η οποία θα πιστοποιεί¬ 
ται από τις αρμόδιες Τεχνικές Υπηρεσίες του Ο.Ε.Κ. θα 
χορηγείται το 40%. 

4. Γιατην καταβολή του ποσού του δανείου απαραίτητη 
προϋπόθεση είναι η προσκόμιση από τον δανειοδοτούμε¬ 
νο. πιστοποίησης για την πρόοδο των εργασιών, η οποία 
θα εκδίδεται από τις αρμόδιες Υπηρεσίες του Ο. Ε. Κ. Ο τύ¬ 
πος των τεχνικών εκθέσεων και των πιστοποιήσεων θα κα¬ 
θορίζεται με αποφάσεις του Δ. Σ.του Ο.Ε.Κ. 

5. Τα ποσά των δανείων θα χορηγούνται στο σύνολο 
τους άτοκα και θα εξοφλούνται σε 15 χρόνια, σε συνεχείς 
εξαμηνιαίες δόσεις. 

Η καταβολή της πρώτης δόσης του δανείου θα αρχίζει 
δύο χρόνια μετά από τη λήψη της 1ης δόσης του δανείου. 
Αν δεν εξοφληθεί εμπρόθεσμα η δόση καταβάλλεται ο νό¬ 
μιμος τόκος υπερημερίας. 

6. Για την εξασφάλιση των χορηγουμένων δανείων εγ- 
γράφεται στο ακίνητο υποθήκη ή προσημείωση υποθή¬ 
κης υπέρ του ΟΕΚ, σύμφωνα με τις διατάξεις της 
50118/29.2.2000 απόφασης του Υπουργού Εργασίας και 
Κοινωνικών Ασφαλίσεων (ΦΕΚ 252 Β’). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 50630 (8) 

Καθορισμός ποσών και λοιπών όρων χορήγησης ατόκων 
δανείων αποκλειστικά από κεφάλαια του Ο.Ε.Κ. για 
αγορά ή ανέγερση κατοικίας, για δικαιούχους των πε¬ 
ριοχών του Ν. Λευκάδας, των Δήμων Κεκροπίας και 
Ανακτορίου του Ν. Αιτωλοακαρνανίας και του Δήμου 
Πρεβέζης του Ν. Πρεβέζης που επλήγησαν από το σει¬ 
σμό της 14.8.2003. 

ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας» (ΦΕΚ 195 
Α'). 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπάτου Ο.Ε.Κ.» (ΦΕΚ 661 
Β71971). 

3. Τις διατάξεις της παραγράφου 6 του άρθρου 37 του 
Ν. 2224/94 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό Νομικών Προσώπων και άλλες διατά¬ 
ξεις» (ΦΕΚ 112 Α') όπως συμπληρώθηκε με την παράγρα¬ 
φο 3 του άρθρου 11 του Ν.2736/1999 «Στεγαστικά Προ¬ 
γράμματα Οργανισμού Εργατικής Κατοικίας (Ο.Ε.Κ.) και 
άλλες διατάξεις.» (ΦΕΚ 172 Α'). 

4. Τις διατάξεις της παραγράφου 10 του άρθρου 37 του 
Ν. 2224/94 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευό¬ 
μενων από αυτό Νομικών Προσώπων και άλλες διατά¬ 
ξεις» (ΦΕΚ 112 Α'). 

5. Τις διατάξεις της παραγράφου 2 του άρθρου 14 του 
Ν. 2819/2000 «Ίδρυση Εταιρείας «Ολυμπιακό Χωριό 2004 
Α.Ε.» προστασία Ολυμπιακών Συμβόλων και Σημάτων και 
άλλες διατάξεις» (ΦΕΚ 84 Α'). 

6. Την 50484/29.9.2003 απόφαση του Υφυπουργού Ερ¬ 
γασίας και Κοινωνικών Ασφαλίσεων «περί υποβολής αιτή¬ 
σεων για δάνεια αγοράς και ανέγερσης κατοικίας από δι¬ 
καιούχους του Ο.Ε.Κ., κατοίκους των σεισμοπλήκτων πε¬ 
ριοχών του Ν. Λευκάδας, των Δήμων Κεκροπίας και 
Ανακτορίουτου Ν. Αιτωλοακαρνανίας καιτουΔήμου Πρε- 
βέζηςτου Ν. Πρεβέζης». 

7. Το 30272/5465 από 15 Σεπτεμβρίου 2003 έγγραφο 
του Ο.Ε.Κ., με το οποίο μας υπέβαλε απόσπασμα πρακτι¬ 
κού της 34/11.9.2003 συνεδριάσεως του Διοικητικού του 
Συμβουλίου. 

8. Τις διατάξεις του άρθρου 29Ατου Ν. 1558/1985 (ΦΕΚ 
137 Α') που προστέθηκε μετο άρθρο 27του Ν. 2081/1992 
(ΦΕΚ 154 Α’) την παράγραφο 2 του άρθρου 1 του Ν. 
2469/1997 (ΦΕΚ 38 Α') και το γεγονός ότι από τις διατά¬ 
ξεις της απόφασης αυτής προκαλείται απροσδιόριστη 
δαπάνη σε βάρος του προϋπολογισμού του ΟΕΚ (ΚΑΕ 
6213 Α) χωρίς κρατική επιχορήγηση. 

9. Τη διάταξη του άρθρου 22του Ν. 2362/1995 «περι'Δη- 
μοσίου Λογιστικού Ελέγχου των δαπανών του κράτους 
και άλλες διατάξεις» (ΦΕΚ 247 Α'). 

10. Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 1485 
Β'). 

11. Την 1065956/863/Α0006/15.7.2003 Κ.Α. του Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ 985 Β'). 

12. Το Π.Δ. 81/21.3.2002 «Συγχώνευση των Υπουργείων 
Εθνικής Οικονομίας και Οικονομικών στο «Υπουργείο Οι¬ 
κονομίας και Οικονομικών» (ΦΕΚ 57 Α'), αποφασίζουμε: 

Καθορίζουμε τα ποσά και τους λοιπούς όρους χορήγη¬ 
σης των δανείων αποκλειστικά από κεφάλαια του Ο.Ε.Κ. 
για αγορά ή ανέγερση κατοικίας που θα χορηγηθούν σε 
δικαιούχους του Ο.Ε.Κ. κατοίκων των περιοχών του Ν. 
Λευκάδας, των Δήμων Κεκροπίας και Ανακτορίου του Ν. 
Αιτωλοακαρνανίας και του Δήμου Πρεβέζης του Ν. Πρε¬ 
βέζης που επλήγησαν από το σεισμό της 14ης Αυγούστου 
2003 και η κατοικία τους κατέρρευσε ή κρίθηκε από την 
Επιτροπή Επανελέγχου των αρμοδίων υπηρεσιών του 
ΥΠΕΧΩΔΕ κατεδαφιστέα (κόκκινη), όπως παρακάτω: 

1. Τα ποσά των δανείων καθορίζονται μέχρι τριάντα χι¬ 
λιάδες (30.000) €, για μεμονωμένα άτομα και οικογένεια 
χωρίς παιδιά. 

Το ανωτέρω ποσό θα προσαυξάνεται κατά έξι χιλιάδες 
(6.000) €, για κάθε προστατευόμενο παιδί. 

2. Τα ποσά των δανείων θα χορηγούνται μετά από αυ¬ 
τοψία των αρμοδίων Τεχνικών Υπηρεσιών του Ο.Ε.Κ. ως 
εξής: 

α) Όταν πρόκειται για αγορά κατοικίας, θα χορηγείται 
όλο το ποσό του δανείου με την υπογραφή της δανειακής 


σύμβασης, εφόσον η κατοικία είναι πλήρως αποπερατω¬ 
μένη ή βρίσκεται στο στάδιο των επιχρισμάτων. 

β) Όταν πρόκειται για ανέγερση κατοικίας το ποσό του 
δανείου θα χορηγείται όλο σε μία δόση, εφόσον οι εργα¬ 
σίες βρίσκονται στο στάδιο των επιχρισμάτων. 

Για την καταβολή του ποσού του δανείου απαραίτητη 
προϋπόθεση είναι η προσκόμιση από τον δανειοδοτούμε¬ 
νο, πιστοποίησης για την πρόοδο των εργασιών, η οποία 
εκδίδεται από τις αρμόδιες Τεχνικές Υπηρεσίες του 
Ο.Ε.Κ.. Ο τύπος των εντύπων των τεχνικών εκθέσεων και 
πιστοποιήσεων θα καθορίζεται με αποφάσεις του ΔΣ του 
Ο.Ε.Κ. 

Σε περίπτωση που προηγηθεί δανειοδότηση του δικαι¬ 
ούχου από άλλο φορέα για αγορά κατοικίας, το ύψος του 
ποσού του δανείου που θα χορηγηθεί από τον Ο.Ε.Κ., δεν 
μπορεί να υπερβαίνει την αξία της κατοικίας που αναγρά¬ 
φεται στο αγοραστικό συμβόλαιο. 

3. Τα ποσά των δανείων θα χορηγούνται στο σύνολό 
τους άτοκα και θα εξοφλούνται σε 15 χρόνια, σε συνεχείς 
εξαμηνιαίες δόσεις. 

Η καταβολή της πρώτης δόσης εξόφλησης του ποσού 
του δανείου θα αρχίζει δύο χρόνια μετά τη λήψη του δα¬ 
νείου, είτε πρόκειται για δάνειο αγοράς, είτε πρόκειται για 
δάνειο ανέγερσης κατοικίας. Αν δεν εξοφληθεί εμπρόθε¬ 
σμα η δόση, καταβάλλεται ο νόμιμος τόκος υπερημερίας. 

4. Γ ια την εξασφάλιση των χορηγουμένων δανείων εγ- 
γράφεται στο ακίνητο υποθήκη ή προσημείωση υποθή¬ 
κης υπέρ του Ο.Ε.Κ., σύμφωνα με τις διατάξεις της 
50118/29.2.2000 απόφαση του Υπουργού Εργασίας και 
Κοινωνικών Ασφαλίσεων (ΦΕΚ 252 Β'). 

5. Όσον αφορά τον τύπο και το μέγεθος των κατοικιών 
που αγοράζονται ή οικοδομούνται με το δάνειο, ισχύουν 
τα οριζόμενα στην παράγραφο 1 της 53126/1.10.1986 
απόφαση του Υπουργού Εργασίας και Κοινωνικών Ασφα¬ 
λίσεων (ΦΕΚ747 Β'). 

6. Τα ανωτέρω ποσά και οι όροι θα ισχύουν για όσους δι¬ 
καιούχους υπογράψουν δανειακή σύμβαση μετά τη δη¬ 
μοσίευση της παρούσης απόφασης στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙΚΟΙΝΩΝΙΚΩΝ 

ΚΑΙ ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 4036 (9) 

Ανάθεση έργων στην εταιρεία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο. 
β’(ΦΕΚ 104 Α74.6.1996)) 

2) Το Ν. 2479/1997, Άρθρο 3, παράγραφο 15, εδάφιο 
α’(ΦΕΚ67 Α'/6.5.1997’)) 

3) Το Ν. 2521/1997, Άρθρο 21 παράγραφο 5, εδάφιο δ’ 
(ΦΕΚ 174 Α71.6.1997)) 

4) Το Ν. 2664/98, Άρθρο 31 (ΦΕΚ275Α73.12.1998) 

5) Το Ν. 2915/01, Άρθρο 36, παρ. 1 (ΦΕΚ 109 Α'/ 
29.6.2001) 

6) Το Ν. 2943/2001, Άρθρο 13 (ΦΕΚ 203 Α'/12.9.2001) 

7) Το Ν. 3160/03, Άρθρο 60 παρ.6, (ΦΕΚ 165 Α7 
30.6.2003), αποφασίζουμε: 

Αναθέτουμε στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

«Προμήθεια εξοπλισμού πληροφορικής στο Πρωτοδι¬ 
κείο Αθηνών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 7001 /2/363-ιη (10) 

Επέκταση τοπικής αρμοδιότητας Αστυνομικού Τμήματος 
Κουφαλίων της Διεύθυνσης Αστυνομίας Θεσσαλονί¬ 
κης. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’-152), όπως το δεύτερο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α-49). 

2. Τις διατάξεις του άρθρου 28 παρ 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α’- 41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (Α’-137), το οποίο προ¬ 
στέθηκε με το άρθρο 27 του Ν. 2081/1992 (Α’- 154) και 
τροποποιήθηκε με το άρθρο 1 παρ. 2 εδάφ. α’ του Ν. 
2469/1997 (Α’-38). 

4. Τις διατάξειςτου άρθρου 1 περίπτωση Β’ εδάφ. 4της 
7004/3/34-δ από 1.9.2003 Απόφασης Υφυπουργού Δημό¬ 
σιας Τάξης «Μεταβίβαση αρμοδιοτήτων Υφυπουργού 
Δημόσιας Τάξης σε υφιστάμενα υπηρεσιακά όργανα». 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Άρθρο 1. 

Επέκταση τοπικής αρμοδιότητας. 

Επεκτείνεται η τοπική αρμοδιότητα του Αστυνομικού 
Τμήματος Κουφαλίων της Διεύθυνσης Αστυνομίας Θεσσα¬ 
λονίκης και στην περιοχή του δημοτικού διαμερίσματος 
προχώματος του Δήμου Κουφαλίων, με αντίστοιχη μείωση 
εκείνης του Αστυνομικού Σταθμού Γέφυρας του Αστυνομι¬ 
κού Τμήματος Σίνδου της ίδιας Διεύθυνσης Αστυνομίας. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 1323/16.9.2003/τ. Β' που δημοσιεύθηκε η 
Τ/9803/5.9.2003 κοινή υπουργική απόφαση στη σελίδα 
18618, αριστερή στήλη, 1η σειρά, απαλοίφεται πλήρως η 
πρώτη και υπ’ αρ. 7.3 παράγραφος: «Ο φορέας διαχείρισης 
του τουριστικού λιμένα μπορεί να αλλάξει τις θέσεις αγκυ¬ 
ροβολιάς και παραμονής των σκαφών σύμφωνα με τις ανά¬ 
γκες και στο πλαίσιο της εύρυθμης λειτουργίας του λιμένα». 

(Από το Υπουργείο Ανάπτυξης) 

-♦- 

( 12 ) 

Στις 3835/22.9.2003, 3802/22.9.2003, 3801/22.9.2003, 
3800/23.9.2003 και 3806/22.9.2003 κοινές υπουργικές 
αποφάσεις οι οποίες δημοσιεύθηκαν στο ΦΕΚ 1407/ 
Β/30.9.2003 έχοντας υπόψη στο σημείο «13» διορθώνεται 
το εσφαλμένο «Ειδικός φορέας 23.610» στο σωστό «ειδι¬ 
κών φορέων «23-110 και 23-150». 

(Από το Υπουργείο Εργασίας και Κοιν. Ασφ/σεων) 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































